Salikoturdo

{{Taksonomio
|nomo = Salikoturdo
|koloro = pink
|dosiero = Veery23.jpg
|dosiero larĝo = 300px
|priskribo de dosiero = Salikoturdo
|regno = Animaloj Animalia
|filumo = Ĥorduloj Chordata
|klaso = Birdoj Aves
|ordo = Paseroformaj Passeriformes
|familio = Turdedoj Turdidae
|genro = Catharus
|specio = C. fuscescens'
|statuso = LC
|dunomo = Catharus fuscescens|dunomo aŭtoritato = (Stephens, 1817)
|specioj de subdivizio = Subspecioj
|vikispecio = 
|komunejo = 
|mapo de vivoteritorioj =
|mapo de vivoteritorioj larĝo = 300px
|priskribo de mapo de vivoteritorioj = 
}}

La Salikoturdo, Catharus fuscescens, estas malgranda turdospecio. Tiu specio estas 16–18 cm longa, kaj havas la blanka-malhela-blankan subflugilan bildon karakteran de la turdoj de la genro Catharus. Ĝi estas membro de tre proksima grupo de migrantaj specioj kiu inkludas ankaŭ la kriptotaksonoj de la Grizvanga turdo kaj de la Biknela turdo (Winker & Pruett, 2006).

Plenkreskuloj estas ĉefe helbrunaj en supraj partoj. La subaj partoj estas blankaj; la brusto estas pli helbruna kun malhelaj punktoj. Ili havas rozkolorajn krurojn; la okulringo ne estas distinga. Orientaj birdoj estas pli cinamokoloraj en supraj partoj; okcidentaj birdoj estas pli olivbrunaj.

La reprodukta habitato estas humida falfolia arbaro en suda Kanado kaj norda Usono. Ili faras tasforman neston surgrunde aŭ ĉe la bazo de arbusto.

Tiuj birdoj migras al orienta Sudameriko. Ili estas tre raraj vagantoj en okcidenta Eŭropo.

Ili manĝas ĉe la arbara grundo, traserĉante foliojn por malkaŝi insektojn; ili povas ekflugi por kapti insektojn dumfluge. Ili manĝas ĉefe insektojn kaj berojn.

Tiu birdo havas ventecan subenspiralan flutecan kanton, ofte aŭdata el malalta sed kaŝita loko. La plej komuna alvoko estas "vii-ar", kiu nomigas la specion en angla.

Tiu nearktisa birdo estis deflankigita en kelkaj partoj de sia iama teritorio de la Hilociklo. Ili suferas ankaŭ nestoparazitismon fare de la Brunkapa molotro.

 Fotaro 

 Referencoj
  Malplej zorgiga
 Winker, Kevin & Pruett, Christin L. (2006): Seasonal migration, speciation, and morphological convergence in the avian genus Catharus (Turdidae). Auk'' 123(4): 1052-1068. [Artikolo en angla kun hispana resumo] DOI: 10.1642/0004-8038(2006)123[1052:SMSAMC]2.0.CO;2 PDF plena teksto 

 Eksteraj ligiloj 

 Salikoturdo - Catharus fuscescens  - USGS Patuxent Birdidentigejo
 Pri Salikoturdo – Laboratorio Cornell de Ornitologio
 Informaro kaj fotoj de Salikoturdo - Suddakotaj Birdoj kaj Birdumo
 Salikoturdo Catharus fuscescens foto kun aŭdaĵo 

Kategorio:Turdedoj
Kategorio:Nearktisa faŭno
Kategorio:Birdoj de Ameriko